ແລະ ທ່ານ ພູໂຊນ ທຳມະວິໄຊ ຄະນະປະຈຳພັກແຂວງ ຮອງເຈົ້າແຂວງ ແຂວງຫົວພັນ, ຜູ້ຊີ້ນຳວຽກງານວັດທະນາທຳ-ສັງຄົມ. ນອກນີ້ ຍັງມີ ບັນດາພະແນກການອ້ອມຂ້າງແຂວງ, ສາມອົງການຈັດຕັ້ງມະຫາຊົນ, ມີບັນດາຫ້ອງການທີ່ຂື້ນກັບເມືອງຊຳເໜືອ ແລະ ຜູ້ຕາງໜ້າຈາກບັນດາ ຫົວໜ່ວຍວິສາຫະກິດທັງພາກລັດ ແລະ ເອກະຊົນ ທັງໝົດ 90 ກ່ວາຄົນ.
ຈຸດປະສົງຂອງກອງປະຊຸມໃນຄັ້ງນີ້ ແມ່ນເພື່ອເຜີຍແຜ່ວຽກງານປະກັນສັງຄົມ ເວົ້າລວມ, ເວົ້າສະເພາະແມ່ນພາກວິສາຫະກິດ ເພື່ອກະກຽມ ຮອງຮັບການບໍລິການປະກັນສັງຄົມພາກວິສາຫະກິດ, ເພື່ອແນໃສ່ຮັບປະກັນການຄຸ້ມຄອງຜູ້ອອກແຮງງານໃນຫົວໜ່ວຍວິສາຫະກິດ ພ້ອມຄອບຄົວ ໃຫ້ໄດ້ຮັບສິດຜົນຜະໂຫຍດຈາກລະບອບປະກັນສັງຄົມ.
ພາຍຫລັງກ່າວເປີດກອງປະຊຸມຢ່າງເປັນທາງການ, ທ່ານ ດຣ ຄຳແກ້ວ ສານບຸນຄຸນໄຊ ຮອງເລຂາຄະນະພັກກະຊວງ ຮສສ ລັດຖະມົນຕີ ຊ່ວຍວ່າການກະຊວງ ຮສສ ກໍ່ໄດ້ນຳສະເໜີພາບລວມໃນການຈັດຕັ້ງປະຕິບັດວຽກງານປະກັນສັງຄົມໃນໄລຍະທີ່ຜ່ານມາ ແລະ ຄວາມໝາຍ ຄວາມສຳຄັນຂອງວຽກງານດັ່ງກ່າວ. ຕໍ່ມາກໍ່ໄດ້ຮັບຟັງການນຳສະເໜີ 8 ປະເພດການອຸດໜູນຕໍ່ຜູ້ເຂົ້າຮ່ວມກອງປະຊຸມ ໂດຍແມ່ນພະແນກ ປະຊາສຳພັນ ຂອງ ຫກປຊ. ພາຍຫລັງການນຳສະເໜີສີ້ນສຸດ ກໍ່ໄດ້ມີການປະກອບຄຳເຫັນ ແລະ ຄຳສະເໜີ ຈາກແຂກທີ່ເຂົ້າຮ່ວມກອງປະຊຸມ.
ໃນຕອນທ້າຍກອງປະຊຸມ ຍັງໄດ້ຮັບຟັງການໃຫ້ຄຳເຫັນຂອງ ທ່ານ ພູໂຊນ ທຳມະວິໄຊ ຄະນະປະຈຳພັກແຂວງ ຮອງເຈົ້າແຂວງ ແຂວງ ຫົວພັນ, ກ່ອນອື່ນທ່ານໄດ້ຍ້ອງຍໍຊົມເຊີຍຜົນງານທີ່ຍາດມາໄດ້ຂອງຂະແໜງແຮງງານ ແລະ ສະຫວັດດີການສັງຄົມ ເວົ້າລວມ, ເວົ້າສະເພາະ ແມ່ນວຽກງານປະກັນສັງຄົມຂອງສູນບໍລິການປະກັນສັງຄົມໃນໄລຍະທີ່ຜ່ານມາ. ນອກນີ້ ທ່ານຍັງເນັ້ນໃຫ້ທຸກພາກສ່ວນເພີ່ມທະວີຄວາມເອົາໃຈໃສ່ ແລະ ຕື່ນຕົວໃນການປະຕິບັດກົດໝາຍປະກັນສັງຄົມ, ແລະ ເປັນເຈົ້າການໃນການຮ່ວມມື, ປະສານງານ ໃຫ້ຂໍ້ມູນແກ່ສູນບໍລິການກອງທຶນ ແຂວງ. ກອງປະຊຸມໄດ້ປິດລົງໃນເວລາຕໍ່ມາ.